ଜାତୀୟ ଯୁବ ଦିବସରେ ବିଭିନ୍ନ ପ୍ରତିଯୋଗିତା\nଜାତୀୟ ଯୁବ ଦିବସରେ ବିଭିନ୍ନ ପ୍ରତିଯୋଗିତା\t January 12th, 17:05 PM January 12th, 17:05 PM\nବାସୁଦେବପୁର, ୧୨ ।୧(ଡି.ଏନ.ଏ.)-ଭଦ୍ରକ ଜିଲା ବାସୁଦେବପୁର ଶିଶୁ ବିହାର ଶିକ୍ଷାନୁଷ୍ଠାନ ପରିସରରେ ଜାତୀୟ ଯୁବ ଦିବସ ପାଳନ କରାଯାଇଛି । ଓଡିଆ ଭାଷା ସଂସ୍କୃତି ବିକାଶ ମଞ୍ଚ, ବାଇ ଚଢେଇ ସାହିତ୍ୟ ପତ୍ରିକା ଓ ଶିଶୁ ବିହାରର ମିଳିତ ସହଯୋଗରେ ଆୟୋଜିତ ଏହି କାର୍ଯ୍ୟକ୍ରମରେ ପ୍ରାୟ ୪୦ରୁ ଊର୍ଦ୍ଧ୍ୱ ବିଦ୍ୟାଳୟର ଛାତ୍ରଛାତ୍ରୀ ଯୋଗଦେଇଥିଲେ । ଏହି ଅବସରରେ ୨ଶହରୁ ଅଧିକ ଛାତ୍ରୀଛାତ୍ରଙ୍କୁ ନେଇ ସହଜ ଗଳ୍ପ ଲିଖିନ, ଝୋଟି ପକାଇବା, ଚିତ୍ରାଙ୍କନ, କବିତା ଲେଖିବା ଓ ଯୋଗଶିକ୍ଷା ସମ୍ପର୍କରେ ପ୍ରଶିକ୍ଷଣ ଦିଆଯାଇଥିଲା । ପ୍ରଶିକ୍ଷକ ଭାବରେ ଡ. ମହେନ୍ଦ୍ର ମହାନ୍ତି, ସୁଧାଶୁଂ ଶେଖର ମିଶ୍ର, ସୁଦର୍ଶନ ଅଗସ୍ତୀ, ପ୍ରାକ୍ତନ ବ୍ଲକ ଅଧ୍ୟକ୍ଷ ନିର୍ମଳଚନ୍ଦ୍ର ବେହେରା, ସାମାଜିକ କର୍ମୀ ମନ୍ଦରଧର ମହାପାତ୍ର, ମହାପ୍ରସାଦ ସ୍ବାମୀ ପ୍ରମୁଖ ଯୋଗ ଦେଇଥିଲେ। ପ୍ରଧାନ ଆଚାର୍ଯ୍ୟ ସନ୍ତୋଷ କୁମାର ମହାରଣାଙ୍କ ତତ୍ତ୍ବାବଧାନରେ ବିକାଶ ରଞ୍ଜନ ଶତପଥୀ କାର୍ଯ୍ୟକ୍ରମ ପରିଚାଳନା କରିଥିଲେ। ଅତିଥିମାନେ ପ୍ରଥମେ ସ୍ବାମୀ ବିବେକାନନ୍ଦଙ୍କ ତୈଳଚିତ୍ରରେ ପୁଷ୍ପାର୍ଘ୍ୟ ଅର୍ପଣ କରିଥିଲେ । ଏହି ଅବସରରେ ସାମୂହିକ ଯୋଗ ସାଙ୍ଗକୁ ଛାତ୍ରୀଛାତ୍ରଙ୍କ ମଧ୍ୟରେ ବିଭିନ୍ନ ପ୍ରତିଯୋଗିତା କରାଯାଇଥିଲା ।
